
Θέμα: Ολοκλήρωση 37ης Αποστολής «Σταγόνα Αγάπης» στο Αιγαίο στους Λειψούς από 8 έως 11 Οκτωβρίου 2026
Ολοκληρώθηκε με μεγάλη επιτυχία η 37η αποστολή «Σταγόνα Αγάπης» στο Αιγαίο του «Ναυτίλου», αυτή τη φορά στους Λειψούς. Η δεύτερη αποστολή μας για το 2026 έφερε κοντά στους κατοίκους του νησιού, εθελοντές ιατρούς, μέλη της λέσχης και διακεκριμένους αθλητές, συνδυάζοντας τη δωρεάν ιατρική φροντίδα με εκπαιδευτικές δράσεις για παιδιά και ενήλικες.
Ύστερα από αναβολή μίας εβδομάδας λόγω δυσμενών καιρικών συνθηκών και τις αναγκαίες προσαρμογές του προγράμματος με γνώμονα την ασφάλεια, η αποστολή ξεκίνησε την Πέμπτη 8 Οκτωβρίου, λίγο μετά τις 08:00, από την ανατολική Αττική. Τα έξι σκάφη συναντήθηκαν στις 09:00 στο ακρωτήριο Τάμελο, στη νότια Κέα, και συνέχισαν ως ομάδα προς τους Λειψούς, με ταχύτητα 25–27 κόμβων.
Η διαδρομή πέρασε βόρεια της Σύρου, από το στενό Τήνου–Μυκόνου και νότια της Πάτμου. Με ήρεμη θάλασσα και χωρίς προβλήματα, φτάσαμε στο λιμάνι των Λειψών στις 14:30, όπου οι αρχές του νησιού μάς υποδέχθηκαν θερμά με τοπικά κεράσματα. Αμέσως άρχισε η μεταφορά και η εγκατάσταση του ιατρικού εξοπλισμού.
Τα δωρεάν ιατρεία ξεκίνησαν το απόγευμα της ίδιας ημέρας και συνεχίστηκαν την Παρασκευή, πρωί και απόγευμα, και το Σάββατο το πρωί. Συνολικά εξυπηρετήθηκαν 165 άτομα και καταγράφηκαν 365 ιατρικές πράξεις / επισκέψεις ανά ειδικότητα. Κατά τη διάρκεια της αποστολής πραγματοποιήθηκαν επίσης δύο χειρουργικές επεμβάσεις.
Η προσέλευση στα ιατρεία ανά ειδικότητα ήταν ως εξής:

- Ακτινολόγος: 26

- Γυναικολόγος: 14

- Δερματολόγος: 27

- Ενδοκρινολόγος: 24

- Νεφρολόγος: 21

- Οδοντίατρος: 51

- Χειρουργός Ορθοπεδικός: 39

- Ουρολόγος: 10

- Οφθαλμίατρος: 50

- Παιδίατρος: 30

- Πνευμονολόγος: 28

- Ψυχίατρος: 9

- Ωτορινολαρυγγολόγος (ΩΡΛ): 36

Συνολικοί επισκέπτες: 165 - Ιατρικές πράξεις: 365
Παράλληλα την Παρασκευή πραγματοποιήθηκαν σεμινάριο πρώτων βοηθειών για ενήλικες και παιδιά στο Γυμνάσιο–Λύκειο, με παρουσίαση μεθόδων Καρδιοαναπνευστικής Αναζωογόνησης (ΚΑΡΠΑ), καθώς και σεμινάριο στοματικής υγιεινής στο Δημοτικό Σχολείο.
Στο πλαίσιο της αποστολής, διακεκριμένοι αθλητές παρουσίασαν στα σχολεία το πρόγραμμα του Υπουργείου Ναυτιλίας «Μαθαίνω να παίζω – Μαθαίνω να ζω». Στη δράση συμμετείχαν:
· Η Γεωργία Ελληνάκη, Αντιπλοίαρχος Λιμενικού Σώματος και αργυρή Ολυμπιονίκης υδατοσφαίρισης στους Ολυμπιακούς Αγώνες του 2004.

· Ο Χρήστος Πολυχρονίου, Σημαιοφόρος Λιμενικού Σώματος, πρωταθλητής σφυροβολίας και προπονητής στίβου.

· Η Γεωργία Χειμώνα, Αντιπλοίαρχος Λιμενικού Σώματος και παγκόσμια πρωταθλήτρια ιστιοπλοΐας.

· Η Αντιγόνη Ρουμπέση, Αντιπλοίαρχος Πολεμικού Ναυτικού και αργυρή Ολυμπιονίκης υδατοσφαίρισης στους Ολυμπιακούς Αγώνες του 2004.

Το βράδυ της Παρασκευής η δημοτική αρχή παρέθεσε δείπνο προς τιμήν των μελών της αποστολής, δίνοντάς μας την ευκαιρία να ανταλλάξουμε απόψεις σε ιδιαίτερα φιλικό κλίμα. Τα ιατρεία ολοκληρώθηκαν το Σάββατο, 10 Οκτωβρίου 2026.
Θα θέλαμε να ευχαριστήσουμε θερμά τον Δήμο Λειψών και τις τοπικές αρχές για τη φιλοξενία και την άψογη συνεργασία. Ιδιαίτερη μνεία αξίζει στους χορηγούς της αποστολής, τους οποίους ευχαριστούμε θερμά για την έμπρακτη στήριξή τους.
ΟΙ ΧΟΡΗΓΟΙ της Αποστολής:
- JOTUN HELLAS LTD.: Μέγας Χορηγός καυσίμων για την κάλυψη των εξόδων μετακίνησης των σκαφών

- HELLENIC HEALTHCARE GROUP: Καύσιμα για την μετακίνηση των σκαφών

- UNION COMMERCIAL INC.: Κάλυψη της διαμονής των εθελοντών και του κόστους οδοντιατρικών υλικών
- IMS SA: Καύσιμα για την μετακίνηση των σκαφών
- TRIAN MARITIME SA: Καύσιμα για την μετακίνηση των σκαφών
- GENIMAR SHIPPING & TRADING SA: Κάλυψη του κόστους διαμονής των εθελοντών μας

- PRIMEBULK SHIPMANAGEMENT LTD.: Καύσιμα για την μετακίνηση των σκαφών
- ΝΟΣΟΚΟΜΕΙΟ «ΥΓΕΙΑ»: Καύσιμα για την μετακίνηση των σκαφών, Ιατρικό Προσωπικό και Υπέρηχο

- ΝΟΣΟΚΟΜΕΙΟ «ΜETROPOLITAN»: Καύσιμα για την μετακίνηση των σκαφών
- GENERAL ELECTRIC HEALTHCARE: Υπέρηχο
- ATLAS MARINE SA: Κάλυψη του κόστους διαμονής των εθελοντών μας
- PANTAENIUS HELLAS ΜΟΝ ΙΚΕ: Κάλυψη του κόστους διαμονής των εθελοντών μας
- «ΙΠΠΟΚΡΑΤΗΣ»: Υπέρηχο και ιατρικά μηχανήματα

- NEW OPTICAL SOLUTIONS: Οφθαλμολογικό εξοπλισμό και προβολέα
- VECTOR TECHNOLOGIES: Παροχή Ιατρικού Ιματισμού
- CERION: Κρέμες για της περιποίηση του δέρματος των κατοίκων

- ΖWITER PHARMACEUTICALS: Οφθαλμικές Σταγόνες
- ΕΡΤ: Live σύνδεση στην εκπομπή «Live Now»

- MEGA channel: Live σύνδεση στις εκπομπές « Morning Point»

- Digital4U: Υποστήριξη στις Διαδικτυακές Υπηρεσίες
- Περιοδικό Σκάφος / ΝΑΤΕΧ (Εκδόσεις Βαρβέρη): Χορηγός Επικοινωνίας

Για την κάλυψη της αποστολής από το περιοδικό Σκάφος εδώ:

https://skafos.natexmedia.gr/neo-tefxos/i-37i-apostoli-stagona-agapis-sto-aigaio-tou-naftilou-leipsoi-8-11-oktovriou-2026-video
Για video της αποστολής από το περιοδικό Σκάφος εδώ:

https://www.youtube.com/watch?v=_Xgmm3lycvw&list=PLvDPxzKnGFeAJsYq_4nuDBjn9jwx6SOCi
Για φωτογραφικό υλικό εδώ:

https://drive.google.com/drive/folders/1nF1hUjov5gvYYt_H3lLgAYWVa4Gv_dSl?usp=sharing
Για την σύνδεση με την εκπομπή «Live Now» της ΕΡΤ εδώ:

https://youtu.be/SVeGxY13_yw
Για την σύνδεση με την εκπομπή «Morning Point» του Mega Channel εδώ:

https://youtu.be/6LuZ6226KC8
ΓΙΑ ΤΟ ΔΣ
         Ο ΠΡΟΕΔΡΟΣ


                           Ο ΓΕΝΙΚΟΣ ΓΡΑΜΜΑΤΕΑΣ
      Νίκος Ροδόπουλος                                                     Γουλιέλμος Ρούσσος

